2.

399 R 1493: Padomes 1999. gada 17. maija Regula (EK) Nr. 1493/1999 par vīna tirgus kopīgo organizāciju (OV L 179, 14.7.1999., 1. lpp.), kas labota ar OV L 271, 21.10.1999., 47. lpp., kurā grozījumi izdarīti ar: — 1 03 T: Aktu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā, kurš pieņemts 2003. gada 16. aprīlī (OV L 236, 23.9.2003., 33. lpp.), — 32003 R 1795: Komisijas 2003. gada 13. oktobra Regulu (EK) Nr. 1795/2003 (OV L 262, 14.10.2003., 13. lpp.). Regulas noteikumus šā līguma vajadzībām pielāgo šādi. a) Regulā minētās atsauces uz citiem tiesību aktiem uzskata par atbilstīgām, ciktāl un tādā veidā, kā šie tiesību akti ir iekļauti līgumā. b) 1. panta 1. punktu nepiemēro. c) II sadaļu, izņemot 19. pantu, un III, IV un VII sadaļu nepiemēro. d) 19. panta 2. punkta pēdējo teikumu nepiemēro attiecībā uz Lihtenšteinu. Turklāt VI pielikuma B1 punkta pēdējo teikumu nepiemēro attiecībā uz Lihtenšteinu. e) 44. panta 1. punktā vārdus “un vajadzības gadījumā, neskarot 45. pantu, likumīgi importēti vīni” nepiemēro. f) 44. panta 14. punktā vārdus “trešo valstu vīnu kupāža” aizstāj ar vārdiem “trešo valstu un EBTA valstu izcelsmes vīnu kupāža”. g) 45. panta 1a. punktā vārdus “importēti vai nē” nepiemēro. h) V sadaļas II nodaļu piemēro ar šādiem pielāgojumiem: Atkāpjoties no Lihtenšteinas valsts tiesību aktiem, Lihtenšteinas izcelsmes galda vīniem, kam nav tiesību uz ģeogrāfiskās izcelsmes norādi, jāatbilst V sadaļas II nodaļas noteikumiem attiecībā uz dažu ražojumu aprakstu, apzīmējumu, noformējumu un aizsardzību, ja šie galda vīni ir paredzēti EEZ tirgum ārpus Lihtenšteinas. i) VI sadaļu piemēro ar šādiem pielāgojumiem: EBTA valstu izcelsmes kvalitatīvie vīni ir uzskatāmi par ekvivalentiem noteiktos reģionos ražotiem kvalitatīviem vīniem (turpmāk “nrr kvalitatīvie vīni”), ar noteikumu, ka tie atbilst valsts tiesību aktiem, kas šā protokola nozīmē ir saskaņā ar Padomes Regulas (EK) Nr. 1493/1999 principiem, kurā attiecībā uz šo Līgumu izdarīti grozījumi. Tomēr apzīmējumu “nrr kvalitatīvais vīns”, kā arī pārējos 54. panta 2. punktā minētos apzīmējumus nevar izmantot attiecībā uz šiem vīniem. Vīna ražotāju EBTA valstu sagatavotais kvalitatīvo vīnu saraksts tiks publicēts Eiropas Savienības Oficiālajā Vēstnesī. j) Atsaucoties uz 54. panta 4. punktu Lihtenšteinas izcelsmes vīnus atzīst par kvalitatīviem vīniem, ja tie saskaņā ar valsts tiesību aktiem atbilst tā saucamās “1. kategorijas vīnu” kvalitātes prasībām. Lihtenšteinas izcelsmes kvalitatīviem vīniem ir tiesības uz šādām ģeogrāfiskās izcelsmes norādēm, kas ir vai nav grozītas, iekļaujot vīna darītavas nosaukumu un norādi par vīnogu izcelsmi saskaņā ar sarakstu Lihtenšteinas oficiālajā “Vitikultūras un AOC direktorijā”. Balzers, Bendern, Eschen, Eschnerberg, Gamprin, Mauren, Ruggell, Schaan, Schellenberg, Triesen, Vaduz. Līdzās ģeogrāfiskās izcelsmes norādei uz etiķetes ir viens no apzīmējumiem: “Kontrollierte Ursprungsbezeichnung”, “KUB”, “Appellation d’origine contrôlée” vai “AOC”. k) Regulas 71., 77., 78. un 79. pantu nepiemēro. l) III pielikumā uzskata, ka Lihtenšteina ietilpst vīnogu audzēšanas zonā B. m) Neskarot VI pielikuma D.1. punktu, Lihtenšteinas izcelsmes vīnus, kas ražoti saskaņā ar valsts tiesību aktiem un ko turpmāk klasificē kā “1. kategorijas vīnus bez papildu kvalitātes norādes”, atzīst par kvalitatīviem vīniem.